Ing puncak Monumen Nasional ana cawan kang dadi wadhahing obor perunggu kang abote nganti tekan 14,5 ton lan dilapisi emas 35 kilogram. Ilat geni utawa obor iki dhuwure 14 meter lan nduwèni diameter 6 meter kaperang saka 77 bageyan kang didadekake siji. Ilat geni iki minangka simbol semangat perjuwangan rakyat Indonésia kang pengen merdhika. Ing pisanan geni obor perunggu iki dilapisi lembaran emas kang abote 35 kilogram, nanging kanggo mengeti perayaan 50 taun kamardhikan Indonésia ing taun 1995, lembaran emas iki dilapisi manèh lan bobote dadi 50 kilogram lembaran emas. Puncak tugu arupa "Api Nan Tak Kunjung Padam" kang tegese supaya bangsa Indonésia nduwèni semangat kang ora tau mati sasuwene jaman. Pelataran cawan menehi sesaswangan kang dhuwure 17 meter ing sadhuwuring lemah. Plataran cawan bisa dituju kanthi numpak lift nalika mudhun saka pelataran puncak, utawa liwat andha tumuju ngisore cawan. Dhuwure pelataran cawan saka ngisor ya iku 17 meter, dene rentang dhuwur antara ruang muséum sajarah menyang ngisor cawan ya iku 8 meter (3 meter ing ngisor lemah ditambah 5 meter andha kang tumuju ngisor cawan). Ambane pelataran kang awujud kothak ya iku 45 x 45 meter, kabèh iku